cyanic-selkie/wikianc huggingface dataset:
সম্রাট নিন্তকু
পৌরাণিক আখ্যান
ঐতিহাসিকদের বিবেচনায় নিন্তকু ছিলেন পঞ্চম শতাব্দীর একজন কিংবদন্তি সম্রাট। ঊনত্রিশতম সম্রাট, সম্রাট কিম্মেই (খ্রিঃ৫০৯?-৫৭১), এর রাজত্ব ছিল প্রথম রাজত্ব যার জন্য সমসাময়িক ইতিহাস-রচনায় প্রমাণসাধ্য তারিখ নির্ধারণ করা সম্ভব হয়েছে। কিন্তু সম্রাট কাম্মু (৭৩৭-৮০৬), সাজু রাজবংশের পঞ্চাশতম স্বৈরাচারী শাসক, এর শাসনকালের আগ-পর্যন্ত গৃহীত সাম্রাজ্যের নাম ও সময় সম্পর্কে গতানুগতিক এর মত নিশ্চিত করা হতো না।
নিহন শকি এর মতে, তিনি ছিলেন সম্রাট অজিন এর চতুর্থ সন্তান। তার মা নাকাতসুহিমে ন মিকত ছিলেন সম্রাট কেইক এর নাতনী ছিলেন। তিনি সম্রাট রিছু, সম্রাট হানযেল এবং সম্রাট ইঙ্গয়ও এর পিতা ছিলেন।
নিন্তকুএর জীবনের ঘটনাসমূহ
যদিও নিহন শকি বিবৃত করে যে সম্রাট নিন্তকু ৩১৩ থেকে ৩৯৯ পর্যন্ত শাসন করেন, আধুনিক গবেষণা অনুযায়ী সে তারিখগুলো অশুদ্ধ বলে ধারণা করা হয়।
নিহন শকি-এ লেখা অনুযায়ী সম্রাট নিন্তকু এর রাজ্যকালের কীর্তিঃ
স্ত্রী এবং সন্তানসমূহ
সম্রাজ্ঞী (দ্বিতীয়): ইয়াতানহিমেমিক, সম্রাট অজিন এর কন্যা।
হিমুকা ন কামিনাগাহিমে, মরকাতা ন কিমি উশিমরই এর কন্যা।
সম্রাট এর নিন্তকু এর সমাধি
সাকাই, অসাকা এ দাইসেন-কফুন (জাপান এর বৃহত্তম সমাধি) সম্রাট নিন্তকুর চিরনিদ্রার স্থান বলে বিবেচনা করা হয়। নিন্তকুর সমাধির প্রকৃত স্থান আসলে অজানা।
বলা হয় নিন্তকুর স্ত্রী ইওা-ন হিমে ন মিকত এর সার্বভৌম সমাধি সাকি-ছ, নারা সিটিতে অবস্থিত। উভয় তফুন রূপ দুটি সার্বভৌম সমাধিগুলো চাবির ছিদ্র আকারে এক প্রশস্ত পানিপূর্ণ পরিখার মাঝে অবস্থিত। সার্বভৌম সমাধিগুলো এবং দরগা সাংস্কৃতিক সম্পত্তি; সেগুলো সার্বভৌম পারিবারিক সংস্থা দ্বারা সংরক্ষিত এবং পরিচালিত হয়, যেগুলো সরকার পরিচালিত এবং সম্রাট ও তার পরিবার সম্পর্কে যে কোন ব্যাপারে দায়বদ্ধ। সার্বভৌম পারিবারিক সংস্থা এর মতে এই সমাধিগুলো ঐতিহাসিক হস্তনির্মিত বস্তুর জন্য একটি নিছক সংগ্রহস্থলের চেয়ে অনেক বেশি,
এগুলো হল পবিত্র ধর্মীয় স্থান। সমরাজ্য-সংক্রান্ত পরিবারের পূর্বপুরুষদের আত্মার জন্য সার্বভৌম পারিবারিক সংস্থা প্রত্যেকটি সার্বভৌম সমাধি স্থান পবিত্র বলে ব্যাখ্যা করেন।
অসাকা এর স্মারক শিন্ত মন্দিরে নিন্তকুকে ঐতিহ্যগতভাবে শ্রদ্ধাজ্ঞাপন করা হয়। সার্বভৌম পারিবারিক সংস্থা এ স্থানটি তার দরগা হিসেবে মনোনীত করে। এটা রীত্যনুসারে মযু ন মিমিহারা ন নাকা ন মিসাসাগি নামে নামকরণ করা হয়।
সূর্যমণিনগর বিধানসভা কেন্দ্র
সূর্যমণিনগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত।  এই বিধানসভা কেন্দ্রটি ২০১৩ সাল থেকে কার্যকর। এখান থেকে ভারতের কমিউনিস্ট পার্টি (মার্ক্সবাদী) ও ভারতীয় জনতা পার্টি উভয় একবার করে জয়ী হন।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৯,৩২৪ জন, যার মধ্যে পুরুষ ভোটার ২৫,১৫১ জন এবং নারী ভোটার ২৪,১৭৩ জন। সূর্যমণিনগর বিধানসভা কেন্দ্রে ২০১৮ ভোটার লিঙ্গানুপাত ৯৬১। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪৪,৮১৮ জন যার মধ্যে পুরুষ ভোটার ২২,৯৮৯ জন এবং নারী ভোটার ২১,৮২৯ জন।
মিস ইউনিভার্স ১৯৮৯
মিস ইউনিভার্স ১৯৮৯, ৩৮তম মিস ইউনিভার্স প্রতিযোগিতা, ২৩ মে ১৯৮৯ তারিখে মেক্সিকোর ক্যানকুনে ফিয়েস্তা আমেরিকানা কনডেসা হোটেলে অনুষ্ঠিত হয়েছিল। অনুষ্ঠান শেষে নেদারল্যান্ডসের অ্যাঞ্জেলা ভিসারকে মুকুট পরান বিদায়ী থাইল্যান্ডের পর্ণটিপ নাখিরুনকানক। এই বছরে ৭৬ জন প্রতিযোগী প্রতিদ্বন্দ্বিতা করেছিলেন।
৩৮৯
৩৮৯ গ্রেগরীয় বর্ষপঞ্জির একটি সাধারণ বছর।
আশকেনাজি ইহুদি বুদ্ধিমত্তা
আশকেনাজি ইহুদি বুদ্ধিমত্তাকে (Ashkenazi Jewish intelligence) অনেক সময় "ইহুদি প্রতিভা" বলা হয়।   এটা একটি বিষয় যেখানে জানার চেষ্টা করা হয় যে কেন আশকেনাজি ইহুদিদের বুদ্ধিমত্তা অন্যান্য ইহুদি নৃগোষ্ঠীসমূহের তুলনায় অধিক এবং অনেক শিক্ষায়তনিক অঙ্গনেই এদের দক্ষতা অসামঞ্জস্যপূর্ণভাবে বেশি। প্রায়ই এই বিষয়টি বৈজ্ঞানিক বিতর্কের জন্ম দিয়েছে।
আশকেনাজি ইহুদিদের গড় বুদ্ধ্যঙ্ক ১১০-১১৫ পরিসরে থাকে, যা পৃথিবীর অন্যান্য যেকোন নৃগোষ্ঠীর তুলনায় উল্লেখযোগ্য হারে বেশি।
বুদ্ধিমত্তায় পার্থক্যের সাক্ষ্যপ্রমাণ
২০০৫ সালে "ন্যাচারাল হিস্টোরি অফ আশকেনাজি ইন্টেলিজেন্স" নামক একটি বৈজ্ঞানিক পত্রে প্রস্তাব করা হয় অন্যান্য নৃগোষ্ঠীর তুলনায় আশকেনাজি ইহুদি গোষ্ঠীর বাচনিক ও গাণিতিক বুদ্ধিমত্তা বেশি এবং স্থানিক বুদ্ধিমত্তা কম। বংশগতির মাধ্যমে প্রাপ্ত রোগ এবং মধ্যযুগে আশকেনাজি ইহুদিদের বিচিত্র অর্থনৈতিক পরিস্থিতির উপর ভিত্তি করে এই গবেষণাটি করা হয়।
আশকেনাজি ইহুদিরা বিজ্ঞান, প্রযুক্তি, রাজনীতি ও আইন সহ বিভিন্ন শিক্ষায়তনিক অঙ্গনে সাফল্য অর্জনে করেছে যা তাদের ক্ষুদ্র জনসংখ্যার তুলনায় অসামঞ্জস্যপূর্ণ। যেমন, আশকেনাজি ইহুদিরা ফিল্ডস পদক, টুরিং পুরস্কার এবং রিজেনেরন সায়েন্স ট্যালেন্ট সার্চ এওয়ার্ডের এক চতুর্থাংশেরও বেশি জিতেছে। বিশ্ব দাবা চ্যাম্পিয়ন (৫৪ শতাংশ), ন্যাশনাল মেডেল অফ সায়েন্স প্রাপ্ত (৩৭ শতাংশ), যুক্তরাষ্ট্রে নোবেল পুরস্কারপ্রাপ্ত (২৯ শতাংশ) এবং চিকিৎসায় নোবেলবিজেতাদের (৪২ শতাংশ) মধ্যেও আশকেনাজি ইহুদিদের উপস্থিতি অসামঞ্জস্যপূর্ণভাবে বেশি। এছাড়া আইভি লিগ স্কুলের শিক্ষার্থীদের মধ্যে এক তৃতীয়াংশ , এবং যুক্তরাষ্ট্রের সুপ্রিম কোর্টের আইন বিশারদের মধ্যে ৩০ শতাংশই ইহুদি।
অ-শিক্ষায়তনিক অঙ্গন যেমন ব্যবসায়িক ও বাণিজ্যিক ক্ষেত্রে আশকেনাজি ইহুদিদের জনসংখ্যার তুলনায় তাদের সাফল্য অসামঞ্জস্যপূর্ণ বা সহজভাষায় মাত্রাতিরিক্ত বেশি। পোল্যান্ডের ১৯৩১ সালের আদমশুমারি বা জনগণনা অনুসারে, পোল্যান্ডে ইহুদিদের সংখ্যা ছিল ৯.৮ শতাংশ, কিন্তু তারা দেশটির ২২.৪ শতাংশ সম্পদ নিয়ন্ত্রণ করত। ক্ষুদ্র জনসংখ্যা সত্ত্বেও ১৯৩৮ সালে পোল্যান্ডে ৫৫ শতাংশ বৃহৎ ও মধ্যম আকারের বাণিজ্যিক ক্ষেত্র ছিল আশকেনাজি ইহুদিদের অধিকারে, আর তারাই বস্ত্র, রাসায়নিক, খাদ্য, পরিবহন, কাগজ এবং নির্মাণসামগ্রী শিল্পে নেতৃত্ব দিত।
বুদ্ধিমত্তা বিচারের আরও বেশি দ্ব্যর্থহীন উপায় হচ্ছে সাইকোমেট্রিক পরীক্ষার মাধ্যমে বুদ্ধিমত্তার পরিমাপ। বিভিন্ন গবেষণায় বিভিন্ন ফলাফল পাওয়া গেলেও, বেশিরভাগ ক্ষেত্রেই আশকেনাজি ইহুদিদের বাচনিক ও গাণিতিক বুদ্ধিমত্তা গড়ের তুলনায় বেশি, এবং স্থানিক বুদ্ধিমত্তা গড়ের তুলনায় কম পাওয়া গেছে।
জিনগত ব্যাখ্যা
যদি ধরে নেয়া হয় যে আশকেনাজি ইহুদি এবং অন্যান্য নৃগোষ্ঠীর মধ্যে পরিসংখ্যানগত পার্থক্য রয়েছে, তারপরও এখনও প্রশ্ন থেকে যায় যে এই পার্থক্যের মধ্যে কতখানি জিনগত বিষয়ের কারণে ঘটে।
"ন্যাচারাল হিস্টোরি অফ আশকেনাজি ইনটেলিজেন্স"
গ্রেগরি কোচরান, জেসন হার্ডি এবং হেনরি হারপেনডিং তাদের ২০০৫ সালের গবেষণাপত্র "ন্যাচারাল হিস্টোরি অফ ইন্টেলিজেন্স"-এ আশকেনাজি ইহুদিদের উচ্চ বাচনিক ও গাণিতিক বুদ্ধিমত্তা এবং নিম্ন স্থানিক বুদ্ধিমত্তার প্রাকৃতিক নির্বাচনের জন্য মধ্যযুগে তাদের অনন্য অবস্থাকে দায়ী করেন। এই গবেষণাপত্রের প্রতিজ্ঞাগুলো নিম্নরূপ:
অন্যান্য গবেষকগণ এই গবেষণার ক্ষেত্রে মিশ্র প্রতিক্রিয়া দেখিয়েছেন। কেউ বলেছেন এই অনুকল্পটি সত্য, আবার কেউ বলেছেন এই অনুকল্পে পোঁছানোর জন্য আরও গবেষণা দরকার। একটি টেলিভিশন সাক্ষাতকারে কোচরান বলেন: "'(আশকেনাজি ইহুদিরা বুদ্ধিমত্তার ক্ষেত্রে আজকে যে অবস্থায় এসেছে সেই অবস্থায় যাবার জন্য) প্রচণ্ড রকমের জিনগত প্রবাহের প্রয়োজন নেই, কারণ এজন্য প্রতিটি প্রজন্মে অল্প পরিবর্তনই যথেষ্ট, আর এই ১০০০ বছরে সম্ভবত ৪০টি প্রজন্ম অতিবাহিত হয়ে গেছে। সুতরাং প্রতিটি প্রজন্মে যদি আশকেনাজি ইহুদিদের এক এর তিন ভাগের এক ভাগ পরিমাণ বুদ্ধ্যঙ্ক করেও বৃদ্ধি পায়, সেটাই বর্তমান অবস্থা তৈরির জন্য যথেষ্ট হবে।'"
অন্যান্য প্রস্তাবিত জিনগত ব্যাখ্যা
ইহুদি ধর্মে একটি ধর্মীয় প্রথা হচ্ছে পুত্রকে তার ইহুদি পিতাই শিক্ষিত করতে পারবে, যার কারণে ইহুদি ধর্ম থেকে অন্যান্য ধর্মে ঐচ্ছিক ধর্মান্তরকরণ ঘটে। এর কারণে ইহুদি জনসংখ্যার অনেকটাই কমে যেতে পারে। ইউরোপে ইহুদি গণহত্যার কারণেও নিম্ন বুদ্ধিমত্তার ইহুদিদের সংখ্যা কমে যেতে পারে।
জিনগত ব্যাখ্যার সমালোচনা
মধ্যযুগীয় আশকেনাজি সমাজে অর্থ, সামাজিক মর্যাদা এবং পেশার অধিকাংশই বংশগতভাবে অর্জিত হত। দরিদ্রদের তুলনায় সম্পদশালীদের সন্তান-সংখ্যা অধিক ছিল, কিন্তু দরিদ্র সামাজিক শ্রেণীতে জন্ম নেয়া ব্যক্তির জন্য নতুন পেশা বা উচ্চ সামাজিক শ্রেণীতে প্রবেশ করা কঠিন ছিল। যেসব পরিবার সম্পদশালী ছিল তারা তাদের স্থান কয়েক শতক যাবৎ ধরে রাখে। এই উচ্চাভিমুখী সামাজিক গতিশীলতাহীন অবস্থায় প্রজননগত সফলতার বেলায় গাণিতিক ও বাচনিক ক্ষেত্রে অধিক বুদ্ধিমত্তার জন্য জিনের ভূমিকা কমই হবার কথা। সুতরাং, এটা পরিষ্কার নয় যে সেই সময় ইহুদিদের জন্য নির্ধারিত সীমিত সংখ্যক পেশায় তাদের অংশগ্রহণের সুবিধা প্রদানে গাণিতিক ও বাচনিক দক্ষতা মুখ্য ভূমিকা পালন করে। সামাজিক যোগাযোগ, তীক্ষ্ণ সামাজিক বিচারবুদ্ধি, ঝুঁকি নেবার প্রবণতা, এবং দক্ষতা এবং স্বজনপ্রীতি উভয়ের কারণে পূঁজির ক্ষেত্রে প্রবেশ এক্ষেত্রে বিশাল ভূমিকা পালন করতে পারে।
অন্যদিকে, গ্রেগরি ক্লার্ক এর বিতর্কিত গবেষণাটি নির্দেশ করে, সমগ্র ইতিহাস জুড়েই আশকেনাজি ইহুদিদের মধ্যকার সামাজিক গতিশীলতা কম হলেও তুচ্ছ ছিল না, এবং বর্তমানে এদের মধ্যকার সামাজিক গতিশীলতা ঠিক যেমন, পূর্বে তা এর চেয়ে কোন অংশেই কম ছিল না।
কোন কোন জিনগত গবেষণা প্রস্তাব করে, আশকেনাজি ইহুদিদের বংশগত রোগগুলোর বেশিরভাগেরই উদ্ভব একটি পপুলেশন বটলনেকের পর জিনগত চ্যুতির কারণে, যাকে ফাউন্ডার এফেক্ট বলা হয়। কচরান এট আল এর অনুকল্পে যেমনটা প্রাকৃতিক নির্বাচনগত চাপের কারণে এইসব রোগের উদ্ভব বলে দাবী করা হয়েছে, সেটা না হয়ে বরং এই ফাউন্ডার এফেক্টের কারণেই এই রোগগুলোর উদ্ভব। এর একটি উদাহরণ হিসেবে বলা যায়, টে সাকস রোগের উদ্ভব হয় অষ্টম বা নবম শতকে, যখন ইউরোপে আশকেনাজি ইহুদিদের সংখ্যা কম ছিল, আর ঠিক এই সময়ের পরেই আশকেনাজি ইহুদিরা সমস্ত ইউরোপে ছড়িয়ে পড়ে। তাই এমন হতে পারে যে, আশকেনাজি ইহুদিদের মাঝে এই রোগের উচ্চ হারের কারণ এই রোগের জন্য দায়ী জিনের বৌদ্ধিক সুবিধা প্রদান নয়, বরং গোষ্ঠীর বাইরে আর কারও সাথে বিবাহবন্ধনে আবদ্ধ না হওয়া। যাই হোক, ২১টি আশকেনাজি ইহুদি বংশগত রোগের (যেসব বংশগত রোগের হার আশকেনাজি ইহুদিদের মধ্যেই অধিক দেখা যায়) জন্য দায়ী জিনের ফ্রিকোয়েন্সি ও অবস্থান নিয়ে পরীক্ষা করে দেখা যায় এদের মধ্যে ৬টির উদ্ভব প্রাকৃতিক নির্বাচনগত চাপের কারণে, যাদের মধ্যে একটি হচ্ছে টে-সাকস রোগ। তবে এরকম কোন সাক্ষ্যপ্রমাণ পাওয়া যায় নি যে, এটার কারণ বাণিজ্যিক দক্ষতার জন্য পাওয়া বর্ধিত বুদ্ধিমত্তা নাকি অন্য কিছু।
বিবর্তনগত মনোবিজ্ঞানী স্টিভেন পিংকার প্রস্তাব করেন, "আশকেনাজি ইহুদিদের বৌদ্ধিক সুবিধার জন্য জিনগত ভূমিকা বিচার করার জন্য ক্রস-এডপশন গবেষণা করতে হবে, যেখানে একজন ব্যক্তির বুদ্ধ্যঙ্ক নির্ণয় করতে হবে যার জীববিজ্ঞানগত পিতামাতা আশকেনাজি ইহুদি, সেই জীববিজ্ঞানগত পিতামাতার বুদ্ধ্যঙ্ক নির্ণয় করতে হবে, আর সেই ব্যক্তির অ-ইহুদি পালক পিতামাতারও বুদ্ধ্যঙ্ক নির্ণয় করতে হবে। এরকম কোন গবেষণা এখন পর্যন্ত ঘটেনি, সুতরাং (কচরানের) সাক্ষ্যপ্রমাণ কোন প্রত্যক্ষ প্রমাণ বহন করে না।"
সাংস্কৃতিক ব্যাখ্যা
আশকেনাজি ইহুদিদের অধিক বুদ্ধিমত্তার পেছনে আরেকটি ব্যাখ্যা হচ্ছে অন্যান্য সংস্কৃতির সাথে আশকেনাজি ইহুদি সংস্কৃতির পার্থক্য, যেখানে আশকেনাজি ইহুদি সংস্কৃতিতে বৌদ্ধিক প্রতিভাকে সংবর্ধিত করা হত।
উদাহরণ হিসেবে বলা যায়, ৭০ খ্রিষ্টাব্দে দ্বিতীয় মন্দির ধ্বংসের পর ইহুদি সংস্কৃতি এমন সংস্কৃতির সূচনা ঘটায় যেখানে ধর্মীয় অনুশাসনের বদলে অধ্যয়ন এবং পাণ্ডিত্যেই জোড় দেয়া হত। আশেপাশের অন্যান্য সংস্কৃতির লোকদের তুলনায়, ইহুদিদেরকে, এমনকি ইহুদি কৃষকদেরকেও ছোটবেলা থেকেই লিখতে-পড়তে শিখতে হত। সামাজিক মর্যাদার জন্য তালমুদ বিষয়ক পাণ্ডিত্য খুব গুরুত্বপূর্ণ যোগ্যতায় পরিণত হয়। এই তালমুদ বিষয়ক ঐতিহ্য ইহুদিদেরকে বাণিজ্যিক এবং ব্যবস্থাপনা-সংক্রান্ত পেশায় অধিক সফল হতে সাহায্য করতে পারে, যেখানে এই পেশাগুলো তাদের জন্য নতুন সুযোগেরও সৃষ্টি করে।
অন্যান্য প্রস্তাবিত ব্যাখ্যাসমূহ:
লোয়াঞ্চারি
লোয়াঞ্চারি বা লুয়ানচারি (लोआंचरी) হল ভারতের একটি ঐতিহ্যবাহী জাতিগত পোশাক। লোয়াঞ্চারি পোশাকটির সাধারনত দুটি অংশ থাকে এবং এই দুটি অংশ একসাথে সেলাই করে পোশাকটি প্রস্তুত করা হয়। লোয়াঞ্চারি পোশাকের উর্দ্ধাংশ বা উপরের অংশকে বলা হয় চোলি। চোলিকে কঁচুলী বা ব্লাউজ -এর সাথে তুলনা করা যেতে পারে। লোয়াঞ্চারির নিম্নাংশ বা নিচের অংশ হল লেহেঙ্গা বা লহেংগা। লেহেঙ্গা হল একটি দীর্ঘ ঝুলযুক্ত ঘাঘরা বা স্কার্ট যা ভারতীয় উপমহাদেশের মহিলাদের এক বিশেষ জনপ্রিয় পোশাক। লোয়াঞ্চারি পোশাকের এই দুটি প্রধান অংশ সাধারণত একই প্রকার বস্ত্র থেকে তৈরি করা হয়, কিন্তু কখনো কখনো এই দুই অংশের রং -এর পার্থক্য দেখা যায়।
লোয়াঞ্চারি পোশাক সাধারণত পাহাড়ি নারীদের দ্বারা পরিধান করা হয়। পুরাকালে ভারতীয় মহিলাদের সাধারন পোশাক ছিল লেহেঙ্গা। লেহেঙ্গার সংগে লোয়াঞ্চারি পোশাকের প্রচুর মিল দেখতে পাওয়া যায়, এমনকি এটি সাধারন লেহাঙ্গার মতোই দেখতে হয়। লোয়াঞ্চারি পোশকের দুটি অংশ অর্থাত  উর্দ্ধাংশ ও নিম্নাংশ বেশিরভাগ সময় একই কাপড় থেকে প্রস্তুত হয়। তাই লোয়াঞ্চারি প্রস্তুত করতে বেশ বড়, লম্বা কাপড় দরকার হয়। তথ্য অনুযায়ী, একটি সম্পূর্ণ লুয়ানচারি তৈরি করতে ১৬ থেকে ২১ গজেরও বেশি কাপড় লাগে। হিমাচল প্রদেশে বসবাসকারী এক বিশেষ জনজাতি গোষ্ঠী হল গাদ্দি (গদ্দনিস বা গাদ্দান)। গাদ্দি জনজাতি গোষ্ঠীর মহিলাদের ঐতিহ্যগতভাবে এই পোশাক পরিধান করতে দেখা যায়।
হাম্বলিদের ইতিহাস
হাম্বলিদের ইতিহাস (طبقات الحنابلةতাবাকাত আল-হানাবিলাহ) হচ্ছে ইবনে আবি ইয়া'লা (মৃত্যু ১১৩১ সন) রচিত হাম্বলি ফিকহের স্কলারদের জীবনী-অভিধান। বইটি শুরু হয়েছে হাম্বলি মাযহাবের প্রতিষ্ঠাতা আহমদ বিন হাম্বল রহঃ এর জীবনী দিয়ে। পরবর্তীতে হাফিয ইবনে রজব রহঃ (মৃত্যু ১৩৯৩ সন) উক্ত গ্রন্থের ধারাবাহিক হিসেবে "হাম্বলিদের ইতিহাসঃ অতিরিক্ত অংশ" (যাইল 'আলা তাবাকাত আল-হানাবিলাহ) নামে রচনা করেন। এই ধারাবাহিক অংশে ৪৬০ হিজরি পরবর্তী সময়ে মৃত্যুবরণকারী স্কলারদের জীবনী নিয়ে আসেন। আধুনিক কালে ৪ খণ্ডে প্রকাশিত গ্রন্থটির প্রথম দুই খণ্ড ইবনে আবি ইয়া'লার মূল বইটি এবং অবশিষ্ট দুই খণ্ডে ইবনে রজবের সংস্করণ রয়েছে।
ফজলুল কাদের চৌধুরী
ফজলুল কাদের চৌধুরী পূর্ব পাকিস্তানের একজন রাজনীতিবিদ এবং পাকিস্তানের জাতীয় পরিষদের ৫ম স্পিকার।
জন্ম ও শিক্ষাজীবন
তিনি ১৯১৯ সালের ২৬ শে মার্চ চট্টগ্রাম জেলার রাউজান উপজেলার গহিরা গ্রামের বক্সে আলী চৌধুরী বাড়িতে জন্মগ্রহণ করেন। তার পিতার নাম খান বাহাদুর আব্দুল জব্বার চৌধুরী ও মাতার নাম বেগম ফাতেমা খাতুন। ফজলুল কাদের চৌধুরী কলকাতা প্রেসিডেন্সী কলেজ থেকে স্নাতক এবং কলকাতা ল’ কলেজ থেকে বিএল ডিগ্রী লাভ করেন।
কর্মজীবন ও অবদান
তিনি ১৯৪১ সালে অল ইন্ডিয়া মুসলিম ষ্টুডেন্ট ফেডারেশনের জেনারেল সেক্রেটারি নির্বাচিত হন এবং ব্রিটিশ বিরোধী পাকিস্তান আন্দোলনে সক্রিয় ভূমিকা পালন করেন। ১৯৫৪ সালে পূর্ব পাকিস্তান প্রাদেশিক পরিষদের সদস্য নির্বাচিত হন। ফজলুল কাদের চৌধুরী ১৯৬৩ সালে তদানীন্তন পাকিস্তান জাতীয় পরিষদের স্পিকার পদে অধিষ্ঠিত হন। আইয়ুব খান দেশ ছাড়ার সময় তিনি পাকিস্তানের ভারপ্রাপ্ত রাষ্ট্রপতিও ছিলেন। আইয়ুব খানের মন্ত্রিসভায় তিনি কৃষি ও পূর্ত মন্ত্রণালয়, শিক্ষা ও তথ্য মন্ত্রণালয় এবং শ্রম ও সমাজকল্যাণ মন্ত্রণালয়ে দায়িত্ব পালন করেন। কনভেনশন মুসলিম লীগ (১৯৬২) গঠনে তিনি গুরুত্বপূর্ণ ভূমিকা পালন করেন এবং দলের কেন্দ্রীয় কমিটির সদস্য নির্বাচিত হন। তিনি নিজ জেলায় বহু শিক্ষা প্রতিষ্ঠান, সমাজ কল্যাণ এবং উন্নয়নমূলক কর্মকাণ্ড পরিচালনা করেন। এর মধ্যে উল্লেখযোগ্য হলো চট্টগ্রাম বিশ্ববিদ্যালয়, চট্টগ্রাম মেডিকেল কলেজ, বাংলাদেশ মেরিন একাডেমী, চট্টগ্রাম প্রকৌশল ও প্রযুক্তি বিশ্ববিদ্যালয়।
বাংলাদেশের স্বাধীনতা যুদ্ধ কালে ভূমিকা
ফজলুল কাদের চৌধুরী বঙ্গবন্ধু শেখ মুজিবুর রহমান এবং আওয়ামী লীগ উত্থাপিত ছয় দফার বিরোধী ছিলেন। বাংলাদেশের স্বাধীনতা যুদ্ধ কালে তিনি স্বাধীন বাংলাদেশের বিপক্ষে এবং ঐক্যবদ্ধ পাকিস্তানের পক্ষে অবস্থান নিয়েছিলেন। ১৯৭১ সালের ২৮ ডিসেম্বর প্রায় দেড় মণ সোনা নিয়ে নৌযানে করে দেশ থেকে পালানোর সময় আনোয়ারা উপজেলার গহীরা উপকূলে মুক্তিযুদ্ধাদের হাতে ধরা পরেন।
ব্যক্তিগত জীবন
তাঁর স্ত্রী সৈয়দা সেলিনা আক্তার ছিলেন তরফ থেকে আসা কুমিল্লা নিবাসী সৈয়দ আজিজুল্লাহ্ ও সৈয়দা আম্মাতুল এলা রাজিয়া খাঁতুনের দোসরা কন্যা। ফজলুল কাদের চৌধুরীর বড় শালী সৈয়দা রোকেয়া আক্তার ছিলেন পূর্ব পাকিস্তানের সাবেক অর্থমন্ত্রী মুর্তজা রেজা চৌধুরী স্ত্রী।
মৃত্যু
পুরাতন ঢাকা কেন্দ্রীয় কারাগারে আটক থাকা অবস্থায় ১৯৭৩ সালে ১৮ জুলাই হার্ট অ্যাটাকে তার মৃত্যু হয়।
বাররাহ বিনতে আব্দুল মুত্তালিব
বারহা বিনতে আবদুল মুত্তালিব ছিলেন ইসলামের নবী মুহাম্মদের ফুফু। তিনি মক্কায় জন্মগ্রহণ করে। তিনি আব্দুল মুত্তালিব ইবনে হাশিম ও ফাতিমাহ বিন আমরেের কন্যা। তার আপন ভাই'রা হচ্ছে আবদুল্লাহ ইবনে আব্দুল মুত্তালিব, আজ-জুবায়ের ইবনে আব্দুল মুত্তালিব ও আবু তালিব ইবনে আব্দুল মুত্তালিব ছিলেন ।
জীবন
তিনি দুবার বিয়ে করেছিলেন। তার প্রথম স্বামী ছিলেন আব্দুল আসাদ ইবনে হিলাল, কুরাইশ গোত্রের মাখজুম বংশের সদস্য। তাদের ছেলেদের নাম আবদুল্লাহ (পরে আবু সালামা নামে পরিচিতি পায়), সুফিয়ান ও আসওয়াদ। আবু সালামা ও সুফিয়ান মুসলিম হয়েছিলেন, কিন্ত আসওয়াদ মূর্তিপূজারি থেকে যান। বদর যুদ্ধে আসওয়াদ নিহত হন।
তার দ্বিতীয় স্বামী ছিলেন কুরাইশ বংশের আমির ইবনে লুয়াইয়ি গোত্রের আবু রহম ইবনে আব্দুল উজ্জা। তাদের পুত্রের নাম ছিলো আবু সাবরা। বাররা একজন বহু ঈশ্বরে বিশ্বাসী হিসেবে মৃত্যুবরণ করেন। তার দ্বিতীয় স্বামী পরবর্তীতে মায়মুনা বিনতে আল-হারিসকে বিয়ে করেন। মায়মুনা পরবর্তীতে মুহাম্মদকে বিয়ে করেন।
রাফসান আল মাহমুদ
রাফসান আল মাহমুদ একজন বাংলাদেশী ক্রিকেটার। তিনি ১৫ মে ২০১৭ সালে ২০১৬-১৭ ঢাকা প্রিমিয়ার বিভাগ ক্রিকেট লিগে খেলাঘর সমাজ কল্যাণ সমিতির হয়ে লিস্ট এ ক্রিকেট তালিকায় পদার্পণ করেছিলেন। তিনি ১ সেপ্টেম্বর ২০১৭ সালে ২০১৭-১৮ জাতীয় ক্রিকেট লিগে বরিশাল বিভাগ ক্রিকেট দ লের হয়ে প্রথম শ্রেণিতে আত্মপ্রকাশ করেছিলেন। তিনি ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে খেলাঘর সমাজ কল্যাণ সমিতির হয়ে টি-টোয়েন্টিতে আত্মপ্রকাশ করেছিলেন।
পিপলু খান
রেজাউর রহমান খান যিনি পিপলু রহমান খান হিসেবে পরিচিত, বাংলাদেশি টেলিভিশন বিজ্ঞাপন এবং চলচ্চিত্রনির্মাতা। বিভিন্ন টেলিভিশন বিজ্ঞাপন তৈরি করার পরে, ২০১৮ সালে তিনি ঐতিহাসিক প্রামান্যনাট্য হাসিনা: অ্যা ডটার'স টেল নির্মাণ করে পরিচিতি অর্জন করেন। এটি তার পরিচালিত প্রথম চলচ্চিত্র যেটি বাংলাদেশের সর্বশেষ প্রধানমন্ত্রী শেখ হাসিনার জীবনের উপর ভিত্তি করে নির্মিত একটি জীবনী চলচ্চিত্র। বিজ্ঞাপন নির্মাণ কর্মজীবনে তিনি বাংলাদেশ এবং ভারতের মুম্বইয়ে গ্রামীণফোন, ইউনিলিভার-এর মতো ব্র্যান্ডের সাথে কাজ করেছেন। তিনি হাসিনা: অ্যা ডটার'স টেল চলচ্চিত্রের একটি গানে কণ্ঠ দিয়েছিলেন।
ইয়ারা ইন্টারন্যাশনাল স্কুল
ইয়ারা ইন্টারন্যাশনাল স্কুল (YIS) ( مدارس يارا العالمية; یارا انٹرنیشنل اسکول ; യാര ഇന്‍റർനാഷണൽ സ്കൂൾ), অনানুষ্ঠানিকভাবে আল-ইয়ারা ইন্টারন্যাশনাল স্কুল বা ইয়ারা পাবলিক স্কুল হল একটি K–12 লিঙ্গ-বিচ্ছিন্ন ইংরেজি-মাধ্যম বহুসাংস্কৃতিক আন্তর্জাতিক স্কুল, অ্যাড-দিরা, রিয়াদ, সৌদি আরব, এটি প্রাক্তন মহিলা ছাত্রদের মধ্যে অবস্থিত ইমাম মোহাম্মদ ইবনে সৌদ ইসলামী বিশ্ববিদ্যালয়ের অধ্যয়ন কেন্দ্র । 2003 সালে প্রতিষ্ঠিত, এটি একটি নিবন্ধিত কেমব্রিজ ইন্টারন্যাশনাল স্কুল হওয়ার পাশাপাশি সেন্ট্রাল বোর্ড অফ সেকেন্ডারি এডুকেশন দ্বারা নির্ধারিত ভারতীয় পাঠ্যক্রম অফার করে যা ক্যামব্রিজ অ্যাসেসমেন্ট ইন্টারন্যাশনাল এডুকেশন এবং পিয়ারসন এডেক্সেল দ্বারা প্রদত্ত ব্রিটিশ পাঠ্যক্রম প্রদান করে। এটি CBSE উপসাগরীয় সহোদয়া এবং সৌদি আরব সরকারের শিক্ষা মন্ত্রণালয় দ্বারা অনুমোদিত।
প্রতিষ্ঠা ও প্রাথমিক দিন
ইয়ারা ইন্টারন্যাশনাল স্কুল একটি কমিউনিটি ভিত্তিক যেমন 2003 প্রতিষ্ঠিত হয় আন্তর্জাতিক স্কুল সেবা করার জন্য ভারতীয় অভিবাসীদের শুধুমাত্র 79 ছাত্রদের সঙ্গে রিয়াদ এর অর Rabwah আশপাশ। আগস্ট 2003 সালে, ইয়ারা তার প্রথম প্রবন্ধ রচনা এবং কোরআন তেলাওয়াত প্রতিযোগিতার আয়োজন করে যা স্বাধীনতা দিবস উপলক্ষে সমস্ত ভারতীয় স্কুল ছাত্রদের জন্য উন্মুক্ত ছিল। 2006 সালে, ইয়ারা স্কুলের অধ্যক্ষ অসীমা সেলিম ভারতীয় ইন্টারন্যাশনাল সোসাইটি ফর ওয়েলফেয়ার অ্যান্ড সলিডারিটি (বিআইএসডব্লিউএস) দ্বারা আয়োজিত অনুষ্ঠানে যোগ দিয়েছিলেন যেখানে এটি বেশ কয়েকজন বিশিষ্ট ভারতীয়কে তাদের অবদানের জন্য সম্মানিত করেছিল, যেমন প্রফেসর মোহাম্মদ আল-তুরাইকি, যিনি রাজা আবদুল আজিজের আদেশ প্রাপক। এবং চেমান শাইক, তথ্য সুরক্ষার জন্য মার্কিন পেটেন্ট-বিজয়ী উন্নত এনক্রিপশন অ্যালগরিদমের উদ্ভাবক৷ 2008 সালে, কোহিনূর টোস্টমাস্টারস ক্লাব, ইউএস- ভিত্তিক টোস্টমাস্টারস ইন্টারন্যাশনালের একটি সহযোগী, ভারতীয় দূতাবাস অডিটোরিয়ামে ইয়ারা স্কুলের সহযোগিতায় একটি যুব নেতৃত্ব কর্মসূচি পরিচালনা করে। এপ্রিল 2010 সালে, আরব নিউজের ডেপুটি ম্যানেজিং এডিটর সিরাজ ওয়াহাব ইয়ারা ইন্টারন্যাশনাল স্কুলকে তার একটি প্রবন্ধে সৌদি আরবের "সবচেয়ে জনপ্রিয় CBSE- অধিভুক্ত স্কুলের মধ্যে" হিসেবে উল্লেখ করেছেন। 2012 সালের মে মাসে, আরব নিউজ তার বিশেষ ইন্টারন্যাশনাল স্কুল সাপ্লিমেন্ট কলামে ইয়ারা ইন্টারন্যাশনাল স্কুল এবং জেদ্দা- ভিত্তিক হালা ইন্টারন্যাশনাল স্কুলকে তাদের নিজ নিজ শহরের সেরা পারফরম্যান্স স্কুলগুলির মধ্যে শ্রেণীবদ্ধ করেছে যেখানে অধ্যক্ষ আসিম সেলিম ইবিক্স স্মার্টক্লাস (তখন এডুকম্প স্মার্টক্লাস) ইন্টারেক্টিভ ইনস্টল করার ঘোষণা দিয়েছেন। আগামী শিক্ষাবর্ষ থেকে স্কুলে হোয়াইটবোর্ড।  জুন 2012 সালে, Madhyamam রিপোর্ট একটি মালায়ালী Yara আন্তর্জাতিক স্কুল থেকে -origin পঞ্চম শ্রেণীর ছাত্র একটি স্বল্প অভিনয়ের জন্য নির্বাচিত হন আরবি বিরুদ্ধে সচেতনতা উত্থাপিত তরুণ সৌদি কর্মীদের একটি গ্রুপ দ্বারা তৈরি -language চলচ্চিত্র কিশোরী কর্তব্যে অবহেলা । নভেম্বর 2012 সালে, ইয়ারা ইন্টারন্যাশনাল স্কুল সৌদি মিডিয়াতে শিরোনাম করেছিল যখন এটি বিশ্ব ডায়াবেটিস দিবস পালনে একটি ডায়াবেটিস সচেতনতা প্রচারের আয়োজন করেছিল যেখানে 400 জন পুরুষ ছাত্র এবং কর্মচারীরা আর-রাবওয়ার নাহদা পার্কে ওয়াকথনে অংশ নিয়েছিল। ইভেন্টটি হিউলেট-প্যাকার্ড, লায়ন্স ক্লাব অফ রিয়াদ, লুলু হাইপারমার্কেট এবং নাদেকের মতো অনেক স্থানীয় কোম্পানি দ্বারা সমর্থিত ছিল।
আন্তঃস্কুল ইভেন্ট টাইমলাইন
জুন 2009 সালে, মুসলিম এডুকেশনাল সোসাইটি (এমইএস) এর রিয়াদ চ্যাপ্টার সিবিএসই 9 এবং 12 তম শ্রেণির ছাত্রদের তাদের শিক্ষাগত কৃতিত্বের জন্য সম্মান জানাতে একটি অনুষ্ঠানের আয়োজন করে এবং অনুষ্ঠানে স্বর্ণপদক এবং নগদ পুরস্কার প্রদান করে, ইয়ারা স্কুলের অধ্যক্ষ অসীমা সেলিম সহ অনুষ্ঠানে উপস্থিত ছিলেন আইআইএসআরের অধ্যক্ষ মানজার জামাল সিদ্দিকী। জানুয়ারী 2011 সালে, ইয়ারা স্কুলের সাথে আরও আটটি ভারতীয় স্কুল এন্ডোসালফান রাসায়নিকের বিরুদ্ধে সচেতনতা বাড়াতে স্টুডেন্টস ইন্ডিয়া ফোরাম দ্বারা আয়োজিত আন্তঃস্কুল প্রতিযোগিতায় অংশ নেয়, যেখানে ভারত সরকারকে এটি নিষিদ্ধ করার জন্য অনুরোধ করা হয়। মে 2011, Yara থেকে, অংশগ্রহণ অন্য পাঁচটি বিদ্যালয় সহ কারেফোর পাঁচ দিনের দ্বিতীয় ওপেন আন্তর্জাতিক টেবিল টেনিস টুর্নামেন্ট (OITTT) এ অনুষ্ঠিত -sponsored নতুন মধ্যপ্রাচ্য ইন্টারন্যাশনাল স্কুল । 2012 সালের মে মাসে, ইয়ারা স্কুল রিয়াদের পিভিস গ্রুপ অফ স্কুল দ্বারা আয়োজিত অনূর্ধ্ব-13 ফুটবল টুর্নামেন্টের পিভিসি কাপ জিতেছে। জুন 2012 সালে, ইয়ারা স্কুল সিবিএসই উপসাগরীয় সাহোদয় সদস্য স্কুলগুলির 22 তম ক্লাস্টার মিটে যোগ দেয় যা ইন্টারন্যাশনাল ইন্ডিয়ান স্কুল জেদ্দায় অনুষ্ঠিত হয়েছিল । এটি কিক-অফ ফুটবল ম্যাচেও অংশ নিয়েছিল যেখানে এটি ইন্টারন্যাশনাল ইন্ডিয়ান স্কুল জুবাইলের সাথে মুখোমুখি হয়েছিল। 2012 সালের অক্টোবরে, জেদ্দা- ভিত্তিক আল-উরুদ ইন্টারন্যাশনাল স্কুল খোবার ইউরো ভিলেজ স্পোর্টস কমপ্লেক্স স্টেডিয়ামে অনুষ্ঠিত পিভিস কাপ সকার চ্যাম্পিয়নশিপের দ্বিতীয় সংস্করণে ইয়ারা ইন্টারন্যাশনাল স্কুলকে পরাজিত করে।
সেন্ট্রাল বোর্ড অফ সেকেন্ডারি এডুকেশন (সিবিএসই)
ইয়ারা ইন্টারন্যাশনাল স্কুল সেন্ট্রাল বোর্ড অফ সেকেন্ডারি এডুকেশন দ্বারা প্রদত্ত K-12 শিক্ষা প্রদান করে। স্কুলটি 2007 সালে 10 শ্রেণী (মাধ্যমিক স্তর) এবং 2013 সালে 12 শ্রেণীতে (সিনিয়র সেকেন্ডারি স্তর) উন্নীত হয়। এটি 12টি বিষয় অফার করে, যার মধ্যে রয়েছে:
কেমব্রিজ অ্যাসেসমেন্ট ইন্টারন্যাশনাল এডুকেশন (সিআইই)
ইয়ারা ইন্টারন্যাশনাল স্কুল ক্যামব্রিজ অ্যাসেসমেন্ট ইন্টারন্যাশনাল এডুকেশন দ্বারা নির্ধারিত ব্রিটিশ পাঠ্যক্রমও অফার করে। এটি প্রস্তাব:
2019 ফাতিমা লতিফ আত্মহত্যা মামলা
9 নভেম্বর 2019, ফাতিমা লতিফ, ভারতের কেরালার কোল্লাম থেকে ইন্ডিয়ান ইনস্টিটিউট অফ টেকনোলজি মাদ্রাজের প্রথম বর্ষের স্নাতকোত্তর ছাত্রী , ভারতের তামিলনাড়ুর গুইন্ডিতে তার হোস্টেল রুমের সিলিং ফ্যানের সাথে ঝুলে আত্মহত্যা করে। তার অনুষদের সদস্যদের দ্বারা কথিত বৈষম্যের অভিযোগ, তদন্তের জন্য। সহ বেশ কিছু মালায়ালী ভাষার খবর কারেন্টের, Madhyamam এবং Malayala মনোরমা পরে রিপোর্ট যে তিনি মধ্যে Yara ইন্টারন্যাশনাল স্কুলের একজন প্রাক্তন ছাত্র ছিলেন রিয়াদ ।
৩৯০
৩৯০ গ্রেগরীয় বর্ষপঞ্জির একটি সাধারণ বছর।
জেরি
থাম্ব|এখানে জেরি এবং টম। জেরি ইদুুর এবং টম বিড়াল। জেরাল্ড জিনক্স "জেরি" ইদুঁর হলো একটি কাল্পনিক চরিত্র এবং মেট্রো-গোল্ডউইন-মেয়ারের টম অ্যান্ড জেরি থিয়েটারের অ্যানিমেটেড শর্ট ফিল্ম এবং অন্যান্য অ্যানিমেটেড মিডিয়ার দুটি শিরোনাম চরিত্রের মধ্যে একটি, সাধারণত তার প্রতিদ্বন্দ্বী টম ক্যাটের বিপরীতে নায়ক হিসেবে অভিনয় করে। জেরি উইলিয়াম হানা এবং জোসেফ বারবেরা কর্তৃক নির্মিত একটি সুন্দর তরুণ বাদামী নিঃশব্দ নৃতাত্ত্বিক হাউস মাউস । যে প্রথম জিনক্স নামের একটি ইঁদুর হিসাবে ১৯৪০ সালের MGM নির্মিত অ্যানিমেটেড শর্ট পুস গেটস দ্য বুট- এ আবির্ভূত হয়েছিল। হান্না ইঁদুরটির আসল নাম "জিনক্স" রেখেছিলেন, কিন্তু বারবেরা দাবি করেছিলেন যে ইঁদুরটি তার প্রথম উপস্থিতিতে নামহীন ছিল ।
বিষ্ণুবর্ধন (পরিচালক)
বিষ্ণুবর্ধন (জন্ম: ৬ ডিসেম্বর ১৯৭৬) একজন ভারতীয় চলচ্চিত্র পরিচালক, চিত্রনাট্যকার ও প্রযোজক। তিনি মূলত তামিল চলচ্চিত্রে কাজ করেন। সন্তোষ সিবনের এক সময়ের সহযোগী বিষ্ণুবর্ধন ২০০৩ সালে কুরুম্বু চলচ্চিত্র দিয়ে পরিচালনায় আসেন, তবে চলচ্চিত্রটি বক্স অফিসে ব্যর্থ হয়। তার নির্মিত পরবর্তী চলচ্চিত্রসমূহ তথা আরিন্তুম আরিয়ামালুম (২০০৫), পাটিয়াল (২০০৬), বিল্লা (২০০৭), পাঞ্জা (২০১১) এবং আরম্বম (২০১৩) ব্যবসাসফল হয়। ২০২১ সালে শেরশাহ দিয়ে হিন্দি চলচ্চিত্র পরিচালক হিসেবে তার অভিষেক ঘটে। চলচ্চিত্রটি ইতিবাচক পর্যালোচনা অর্জন করে এবং তিনি শ্রেষ্ঠ পরিচালক বিভাগে ফিল্মফেয়ার পুরস্কার ও আইফা পুরস্কার অর্জন করেন।
খাজা শাহাবুদ্দিন
খাজা শাহাবুদ্দিন (৩১ মে ১৮৯৮ – ৯ ফেব্রুয়ারি ১৯৭৭) একজন বাঙালি রাজনীতিবিদ যিনি পাকিস্তান সরকারের মন্ত্রী ছিলেন এবং নবাব পরিবারের সদস্য ছিলেন। তিনি পাকিস্তানি প্রধানমন্ত্রী স্যার খাজা নাজিমুদ্দিনের ছোট ভাই এবং বাংলাদেশি লেফটেন্যান্ট-জেনারেল খাজা ওয়াসিউদ্দিনের পিতা।
প্রথম জীবন
খাজা শাহাবুদ্দিন জন্মগ্রহণ করেছিলেন ৩১ মে ১৮৯৮ সালে। তাঁর পিতা খাজা নিজামুদ্দিন, তিনি ছিলেন জমিদার।
তিনি ১৯১৮ থেকে ১৯২১ সাল পর্যন্ত ঢাকার পৌরসভা কমিশনার হিসাবে দায়িত্ব পালন করেন। ১৯২২ সালে তিনি ঢাকা জেলা বোর্ডে যোগ দেন। তিনি ১৯২৩ থেকে ১৯২৪ বোর্ডের চেয়ারম্যান ছিলেন। ১৯২৮ থেকে ১৯৪৪ সাল পর্যন্ত তিনি ঢাকা জেলা মুসলিম লীগের সভাপতি ছিলেন।
পেশাজীবন
শাহাবুদ্দিন পাকিস্তান গঠনের আন্দোলনেও জড়িত ছিলেন। ১৯৪৭ সালে তিনি পাকিস্তানের জাতীয় পরিষদে চিফ হুইপ হন। ১৯৪৮ সালে, তিনি লিয়াকত আলী খানের মন্ত্রিসভায় স্বরাষ্ট্র, তথ্য ও সম্প্রচার মন্ত্রী হন। ১৯৫১ সালে তিনি উত্তর পশ্চিম সীমান্ত প্রদেশের গভর্নর নিযুক্ত হন। তিনি ১৯৫৪ সালে সৌদি আরব ও ইয়েমেনে পাকিস্তানের রাষ্ট্রদূত, ১৯৫৮ সালে মিশর, নাইজেরিয়া, ক্যামেরুন, সেনেগাল, টোগো এবং সিয়েরা লিওন ১৯৬১ থেকে ১৯৬৪ সাল পর্যন্ত রাষ্ট্রদূত ছিলেন। আইয়ুব খানের প্রশাসনে তিনি ১৯৬৫ থেকে ১৯৬৯ সাল পর্যন্ত তথ্য ও সম্প্রচার মন্ত্রীর দায়িত্ব পালন করেছিলেন।
মৃত্যু
১৯৭৭ সালের ৯ ফেব্রুয়ারি পাকিস্তানের করাচিতে তিনি মারা যান।
টিপ্পানি
টিপ্পানি হল ঐতিহ্যবাহী লোক নৃত্যের একটি রূপ, এটি ভারতের গুজরাতের সৌরাষ্ট্রের চোরওয়াড় এবং বেরাবল অঞ্চল থেকে উদ্ভূত হয়েছিল। এটি ‘মাতলা নাচ’ বা ‘টিপ্পানি নৃত্য’ নামেও পরিচিত। এই নৃত্যরূপটি হোলি ও দিওয়ালি জাতীয় হিন্দু উৎসব বা গুজরাতি সম্প্রদায়ের বিবাহ অনুষ্ঠানের সময় অনুশীলন করা হয়। ভারতের সমসাময়িক সময়ে টিপ্পানি নৃত্যের একটি সম্মানিত অবস্থান রয়েছে। গুজরাতিরা তাদের পারিবারিক বিবাহ অনুষ্ঠানের অংশ হিসাবে এই নৃত্যটি সম্পাদন করে। এই নৃত্যরূপটি আমেরিকা যুক্তরাষ্ট্রের ভার্জিনিয়ার এশিয়ান আমেরিকান সোসাইটি দ্বারা পরিবেশিত হয়েছিল।
ব্যুৎপত্তি
এই নৃত্যের জন্য প্রয়োজনীয় টিপ্পানি প্রায় ১৭৫ সেন্টিমিটার দীর্ঘ দুটি কাঠি দিয়ে তৈরি। বিপরীতে সারিগুলিকে আরও শক্তিশালী করার জন্য এগুলি নীচের প্রান্তে গার্বো নামক একটি কাঠের বা লোহার বর্গের সাথে যুক্ত। প্রাচীনকালে ঘর বা মেঝের ভিত্তিতে চাপ দিয়ে চুন প্রবেশ করাতে এটি ব্যবহৃত হত। এই নাচের সূচনা হয়েছিল কোলি সম্প্রদায়ের মহিলা শ্রমিকদের মধ্যে। তারা পাথর ভাঙা এবং জমি সমতল করার সময় কাজের একঘেয়েমি এড়ানোর জন্য লোক সঙ্গীত গাইত। কাজকে আকর্ষণীয় করতে এবং তাদের ভারী কাজের বোঝা স্বচ্ছন্দ করতে তারা এই নৃত্যটি সম্পাদন করত।
নৃত্য
নৃত্যটি বিশেষভাবে মহিলারাই পরিবেশন করে। লোক গানের সঙ্গে সঙ্গে মহিলাদের দুটি বিপরীতে সারি মেঝেতে টিপ্পানি ঠুকে নৃত্য করে।  তুরি  এবং  থালি  (কাঁসার থালা) সংগীত তৈরি করতে ব্যবহৃত হয়। জাঞ্জ, [তাল (বাদ্যযন্ত্র)|[মঞ্জিরা]], তবলা, ঢোল এবং সানাই হল সংগীতের জন্য ব্যবহৃত প্রধান বাদ্যযন্ত্র।  এটি উৎসব এবং বিবাহের সময় প্রদর্শিত হয়।
একই তালে টিপ্পানি মাটিতে ঠুকে এবং গান গেয়ে নাচ শুরু হয় ধীরে লয়ে। ক্রমশ লয় দ্রুত হতে থাকে, নৃত্যশিল্পীরা পর্যায়ক্রমে টিপ্পানি দিয়ে মাটিতে আঘাত করে, এবং তারপরে নৃত্যভঙ্গিমা শুরু করে। নাচের সমাপ্তির দিকে, সমস্ত মহিলা সারিবদ্ধ হয়ে যায় এবং খুব দ্রুত সশব্দে মাটিতে আঘাত করে। নৃত্য রূপটির বিশেষ বৈশিষ্ট্য হল গতিময়তা এবং সুরের মূর্ছনায় গতিময় পদবিন্যাস ও টিপ্পানির ক্রমবর্ধমান চলন।
হিনা রব্বানী খার
হিনা রব্বানী খার (উর্দু: حنا ربانی کھر; জন্ম: ১৯শে ডিসেম্বর, ১৯৭৭) হচ্ছেন একজন পাকিস্তানি রাজনীতিবিদ, যিনি ফেব্রুয়ারি ২০১১ থেকে মার্চ ২০১৩ পর্যন্ত পাকিস্তানের ২১তম পররাষ্ট্রমন্ত্রী হিসেবে দায়িত্ব পালন করেন। তিনি ৩৩ বছর বয়সে, সর্বকনিষ্ঠ রাজনীতিবিদ ও প্রথম নারী হিসেবে এই পদে অধিষ্ঠিত হন।
বহিঃসংযোগ
দ
কিয়ান্টির ইতিহাস
কিয়ান্টির ইতিহাস কমপক্ষে ত্রয়োদশ শতাব্দীর পর্যন্ত পাওয়া যায়, সাদা দ্রাক্ষরস এর পাত্র হিসাবে কিয়ান্টি।কিয়ান্টির প্রথম অস্তিত্ব পাওয়া যায় ।আজ এই তুস্কান দ্রাক্ষরস ইতালির সুবিখ্যাত মদ হিসেবে পরিচিত এবং স্বীকৃত মদ। মধ্যযুগ।মধ্যযুগে, ফ্লোরেন্সের নিকটে কীয়ান্টি ক্লাসিকোতে অবস্থিত গাইওল গ্রাম,ক্যাসেলিনা এবং রাড্ডা গ্রামগুলি   লেগা দেল কিয়ান্টি (কিয়ান্টি লীগ) নামে এমন একটি অঞ্চল তৈরি করেছে যা কিয়ান্টির ক্রেন্দ্রভূমি অঞ্চল হয়ে উঠেছে এবং আজ কিয়ান্টি ক্লাসিকো এর মধ্যে অবস্থিত ডেনোমিনাজিওন ডি অরিজিনাল কন্ট্রোলটা ই গ্যারান্টিটা  (ডিওসিজি) গঠন করেছে।কিয়ান্টির ওয়াইন জনপ্রিয়তার বাড়ার সাথে সাথে সাথে তাসকানির অন্যান্য গ্রামগুলি কিয়ান্টি নামে পরিচিত হতে চেয়েছিল। অঞ্চলটির সীমানা বহু শতাব্দী ধরে বহু বিস্তৃতি এবং উপ-বিভাগের সাক্ষী হয়েছে।এই বিভিন্ন বাজার প্রসারের ভয় চলকটি বাজারে গুণমানের বিস্তৃতি ঘটাতে অবদান রেখেছিল এবং বিংশ শতাব্দীর শেষদিকে গণ-বাজারের কিয়ান্টির গ্রাহক ধারণা প্রায়শই একটি খড়ের ঝুড়িতে আবদ্ধ স্কোয়াট বোতল বোঝাতো, যাকে  ফিয়াসকো  বলা হয়।
সীমানা পরিবর্তনের পাশাপাশি, কয়েক বছর ধরে চিয়ানতির জন্য আঙ্গুরের ব্যাবহারের নাটকীয়ভাবে পরিবর্তিত হয়েছে। চিয়ানতির প্রথম দিকের উদাহরণগুলি ছিল সাদা মদ তবে তা ধীরে ধীরে একটি লাল মদে রূপান্তরিত হয়েছিল। ভাবি ইতালি।ইতালিয় প্রধানমন্ত্রী  ব্যারন বেট্টিনো রিকাসোলি, ১৮৭২ সালে প্রথম পরিচিত "কিয়ান্টি রেসিপি" তৈরি করেছিলেন।তার রেসিপিতে ছিলো ৭০% সানজিওভেস, ১৫% ক্যানোলা এবং ১৫% মালভাসিয়া বিয়ানকা। ১৯৬৭ সালে, ইতালীয় সরকার কর্তৃক নির্ধারিত ডেনোমিনিজিয়ন ডি অরিজিন কন্ট্রোলটা  (ডিওসি) ১০-৩০% মালভাসিয়া এবং ট্রেবিবিও সহ একটি সানজিওভিত্তিক মিশ্রণের রেসিপি প্রতিষ্ঠিত করেছে। । তবে কিছু উৎপাদক চিয়ানতিকে তৈরি করতে চেয়েছিলেন যা এই মানগুলি মেনে চলেনা- যেমন ১০০% সানজিওয়েজ মদ। সমস্ত লাল মদের আঙ্গুরের জাত এবং যা সম্ভবত ফরাসী আঙ্গুরের জাত ;যেমন ক্যাবারনেট স্যাভিগনন বা মেরলট ব্যবহার করতে হবে। কয়েকজন প্রযোজক তাদের পছন্দ অনুসারে "কিয়ান্টি" ​​তৈরি করেছিলেন তবে লেবেলিং নিষেধ করা হয় এগুলি সাধারণ  ভিনো দা ট্যাভোলা  হিসাবে বিক্রি হতো। তাদের নিম্ন মানের হিসেবে শ্রেণিবদ্ধকরণ সত্ত্বেও, এই "কিয়ান্টি" সমালোচক এবং ভোক্তাদের কাছে আন্তর্জাতিকভাবে স্বীকৃত হয়ে উঠেছে এবং সুপার টাসকানস হিসাবে পরিচিতি পেয়েছে।এই ওয়াইনগুলির সাফল্য সরকারী কর্মকর্তাদের DOCG প্রবিধানগুলিতে অনেক পরিবর্তন নিয়ে পুনর্বিবেচনা করতে ভাবিয়েছিলো ,যার ফলে কিছু  ভিনো দা টাভোলা  কে কিয়ান্টি হিসাবে চিহ্নিত করা হয়।
ক্লাসিকো অঞ্চলের সীমানা
বাম|থাম্ব| ১৭১৬ সালে, টাসকানির গ্র্যান্ড ডিউক কোসিমো তৃতীয় ডি 'মেডিসি, চিয়ানতি অঞ্চলের প্রথম সরকারী সীমানা আইন করেছিলেন যা আজ চিয়ানতি ক্লাসিকো DOCG এর অংশ
মধ্যযুগের শুরুর দিকে ফ্লোরেন্স এবং সিয়েনা শহরের মধ্যবর্তী পাহাড়গুলিতে বালিয়াচিয়া এবং মন্টে লুকো এর মধ্যবর্তী অঞ্চলটি কিয়ান্টি পর্বত  নামে পরিচিত ছিল। এই অঞ্চলের গ্রামগুলো বিশেষত ক্যাসেলিনা, গাইওল এবং রাড্ডা দ্রক্ষরস বানানোতে বিশেষ খ্যাতি অর্জন করেছিল। এই তিনটি গ্রাম  লেগা দেল কিয়ান্টি  (কিয়ান্টির লীগ) গঠন করেছিল যা ফ্লোরেন্টাইন বণিকরা আলাদা বিশেষ মদ হিসাবে বাজারজাত করবে। ১৭১৬ সালে টাসকানির গ্র্যান্ড ডিউক,কোসিমো তৃতীয় দে 'মেডিসি একটি আদেশ জারি করেছিলেন যে 'লেগা দেল কিয়ান্টির ' তিনটি গ্রাম এবং গ্রেভ এবং স্পেদালুজা নিকটে গ্রাভের উত্তরে ২ মেইল (৩ কিমি) একটি পাহাড় চিয়ানতির একমাত্র সরকারী স্বীকৃত উৎপাদক হিসাবে স্বীকৃতি পাবে। ইতালীয় সরকার বার্বারিনো ভ্যাল ডি'এলসা, চিয়োচিও, রোবিয়ানো, সান ক্যাসিয়ানো ভ্যাল ডিপেসার অঞ্চলগুলি অন্তর্ভুক্ত করার আগ পর্যন্ত ১৯৩৩ সালের জুলাই অবধি এই সীমানা বিদ্যমান ছিল। এর মধ্যে কয়েকটি ক্ষেত্র যেমন রোবিয়ানোতে ফ্লোরেন্সের নিকটে পাহাড়ের বিশাল অংশ রয়েছে (বর্তমানে এখানে চিয়ানতি DOCG সাব-জোনটি  কলি ফিওরেন্টিনি ) রয়েছে যেখানে হালকা মদ তৈরি ধতো,যার বয়স্ক বেশি নয় বা গুণগত মান ভালো নয়। ১৯৩২-এর সম্প্রসারণটি ১৯৬৬ সালে DOCG রেগুলেশনে রূপান্তরিত হয়েছিল।
রেনেসাঁর প্রাথম দিকের ইতিহাস
কিয়ান্টির প্রাথমিক ইতিহাস পুরো তাসকানী অঞ্চলের ইতিহাসের সাথে ওতপ্রোত ভাবে জড়িত। এই অঞ্চলের ভার্টিকালচার ইতিহাস খ্রিস্টপূর্ব অষ্টম শতাব্দীতে এট্রুসকানস দ্বারা এর বসতি স্থাপনের সময় পর্যন্ত পুরনো। আম্ফোরা অঞ্চল থেকে উদ্ভূত অবশেষগুলি দেখায় যে খ্রিস্টপূর্ব সপ্তম শতাব্দীর প্রথম দিকে উভয় অঞ্চলই সক্রিয়ভাবে আঙ্গুরের লতা চাষ শুরু করার আগে তাসকান ওয়াইন দক্ষিণ ইতালি এবং গলে (বর্তমান ফ্রান্স) রফতানি হয়েছিল। রোমান সাম্রাজ্যের পতন থেকে এবং মধ্যযুগ জুড়ে মঠগুলো এই অঞ্চলে মদগুলির প্রধান পরিশোধক ছিল। আভিজাত এবং বণিক শ্রেণীর উত্থানের সাথে সাথে এই অঞ্চপ্ল মেজাদ্রিয়া নামে পরিচিত কৃষির ব্যবস্থা উত্তরাধিকার সূত্রে পেয়েছে। এই ব্যবস্থাটির নামটি সেই ব্যবস্থা থেকেই নেওয়া হয়েছিল যার মাধ্যমে জমির মালিক জমি এবং জমির সম্পদ সরবরাহ করার বিনিময়ে বার্ষিক শস্যের অর্ধেক ("মেজজা") পেতো। কিয়ান্টি অঞ্চলের অনেক জমির মালিক তাদের অর্ধেক আঙ্গুর উৎপাদন করতো,যা ফ্লোরেনটাইন মদের খুচরা বিক্রেতাদের কাছে বিক্রি করা হতো। প্রথম দিককের খুচরা বিক্রেতাদের পরিচয় পাওয়া যায় ১০৭৯ সালে এবং ১২৮২ সালে মদ ব্যবসায়ীদের জন্য গিল্ড তৈরি করা হয়েছিল। ডান|থাম্ব|ফ্লোরেন্টিয়ান ব্যাবসায়ী ফ্রান্সেকো মার্তিনি যিনি প্রথম দিককার মদের একটি স্যাম্পল বিক্রি করেছিলেন যা ছিলো সাদা মদ ,রেল ওয়াইন নয়।
ইন্দ্রপুরী পুরাতন মসজিদ
ইন্দ্রপুরী পুরাতন মসজিদ (ইন্দোনেশীয়ঃ Masjid Kuno Indrapuri বা Masjid Tua Indrapuri) ইন্দোনেশিয়ার ইন্দ্রপুরীর একটি মসজিদ। ১৭ শতকের শুরুর দিকের নির্মিত আচেহ প্রদেশের প্রাচীনতম মসজিদ।
ইতিহাস
বাম|থাম্ব|উনবিংশ শতাব্দীর শেষের দিকে ইন্দ্রপুরীর মসজিদ। ইন্দ্রপুরী পুরাতন মসজিদটি ১৬০৭-১৬৩৬ সালের মধ্যে নির্মিত হয়। মসজিদের মূল ভিত্তি দ্বাদশ শতাব্দীর উত্তর সুমাত্রার লামুরির হিন্দু রাজ্য কর্তৃক হিন্দু মন্দির হিসাবে নির্মিত হয়। বর্ণিত আছে যে, রাজ্যটি চীনের নৌবাহিনীর বিরুদ্ধে লড়াই করে এবং অবশেষে ইসলামী লিঙ্গা রাজবংশের রাজপুত্র মুরুর জোহানের সাহায্যে লামুরির রাজারা বিজয়ী হন, এবং যিনি পরে ইসলামের অনুসারী লামুরি রাজা হন। সেই থেকেই জায়গাটি মসজিদে হিসাবে রূপান্তরিত হয়।
মসজিদটির ১৬৯৬ সালে একবার এবং পরে ১৮৭৯ সালে আবার সংস্কার করা হয়।
ভবন
ইন্দ্রপুরী পুরাতন মসজিদটি ৩৩.৮৭৫ বর্গমিটার (৩ ৩৬৪.৬৩ বর্গফুট) জমির উপরে নির্মিত হয়, যে অঞ্চলটি পূর্বে পুরাতন হিন্দু মন্দিরের অন্তর্গত ছিল। মসজিদটি আচে নদীর পূর্ব নদীর তীর থেকে প্রায় ১০০ মিটার (৩৩০ ফুট) দূরে অবস্থিত।
উম্মে হাকিম বিনতে আব্দুল মুত্তালিব
উম্মে হাকিম বিনতে আবদুল মুত্তালিব ছিলেন মুহাম্মদের ফুফু। তিনি ৫৪৬ খ্রিষ্টাব্দে মক্কায় জন্মগ্রহণ করেন। তিনিআব্দুল মুত্তালিব ইবনে হাশিম ও ফাতিমা বিন আমর আল-মাখজুমিয়ার কন্যা।  তিনি মুহাম্মদের পিতা আবদুল্লাহর জমজ বোন ছিলেন।  উম্মে হাকিম আল-বদিদা (সাদা জন) নামে পরিচিত ছিলেন কারণ তিনি ছিলেন আব্দুল মুতালিবের মেয়েদের মধ্যে একমাত্র উজ্জ্বল ত্বকের অধিকারিণী ছিলেন॥
তিনি কুরাইশ বংশের আবদশাম গোত্রের কুরাইজ ইবনে রাবিয়াকে বিয়ে করেছিলেন। তাদের সন্তান হচ্ছে আমীর, আরাওয়া (ভবিষ্যতের খলিফা উসমানের মা), তালহা ও উম্মে তালহা।
উম্মে হাকিম ৬১০ সালের পূর্বে মারা যান।
দারুলইফতা-দেওবন্দ.কম
দারুলইফতা-দেওবন্দ.কম (darulifta-deoband.com) দারুল উলুম দেওবন্দের অনলাইন ফতোয়া বিভাগের তত্ত্বাবধানে পরিচালিত একটি দ্বিভাষিক (উর্দু ও ইংরেজি) ফতোয়া বিষয়ক ওয়েবসাইট। ২০১৬ সালের এক পরিসংখ্যানে এটি বিশ্বের সর্ববৃহৎ দ্বিভাষিক ফতোয়া বিষয়ক ওয়েবসাইট। বিশ্বজুড়ে প্রতিবছর দারুল উলুম দেওবন্দে প্রায় ১৫০০০ ফতোয়া চাওয়া হয়, যার মধ্যে ৬ থেকে ৭ হাজার অনলাইনের মাধ্যমে চাওয়া হয়ে থাকে। ২০২২ সালের জানুয়ারিতে ভারতের জাতীয় শিশু অধিকার সংরক্ষণ কমিশন ওয়েবসাইটটির বিষয়বস্তু দেশের আইনের লঙ্ঘন উল্লেখ করে সরকারকে এটি বন্ধ করার সুপারিশ করেছে।
ইতিহাস
থাম্ব|[[দারুল উলুম দেওবন্দ]] ভারতের নগর ও শহরগুলোতে ইন্টারনেট পরিষেবা চালুর পর ২০০২ সালে দারুল উলুম দেওবন্দ তাদের প্রাতিষ্ঠানিক ওয়েবসাইটের যাত্রা শুরু করে। ওয়েবসাইট এবং ইমেইল যোগাযোগ শুরুর পর দারুল উলুম দেওবন্দের ফতোয়া বিভাগ বা দারুল ইফতার মাধ্যমে বিশ্বজুড়ে ইন্টারনেটের মাধ্যমে আসা প্রশ্নগুলোর উত্তর দেওয়া শুরু হয়। এভাবে অনলাইন প্রশ্ন ও অন্যান্য প্রয়োজনীয়তা বৃদ্ধির কারণে ২০০৫ সালে অনলাইন ফতোয়া বিভাগ প্রতিষ্ঠা করা হয়। পৃথক বিভাগ প্রতিষ্ঠার পর ফতোয়া বিভাগের কর্মকাণ্ড আরও বিস্তৃত হয় এবং একটি পৃথক ওয়েবসাইটের প্রয়োজনীয়তা দেখা দেয়। চাহিদার পরিপ্রেক্ষিতে ২০০৭ সালে দারুলইফতা-দেওবন্দ.কম নামে একটি দ্বিভাষিক (উর্দু ও ইংরেজি) ওয়েবসাইট চালু হয়। ২০১৬ সালের ডিসেম্বরে এই ওয়েবসাইটে উর্দু ও ইংরেজি বিভাগে প্রায় ত্রিশ হাজার নির্বাচিত ফতোয়া রয়েছে, যেটি বিশ্বের বৃহত্তম দ্বিভাষিক ফতোয়া ওয়েবসাইট। ২০২২ সালের জানুয়ারি পর্যন্ত ওয়েবসাইটটির ইংরেজি বিভাগে ৯,১৮১ ও উর্দু বিভাগে ৩২,৮১২টি ফতোয়া রয়েছে। উত্তরদাতা মুফতিদের সংখ্যা ৯ জন, যাদের প্রধান হাবিবুর রহমান খায়রাবাদী।
সমালোচনা
শিশু অধিকার সুরক্ষা আইন ১৩(১)(জ)–এর অধীনে একটি অভিযোগ বিবেচনা করে ভারতের জাতীয় শিশু অধিকার সংরক্ষণ কমিশন বলেছে, দারুল উলুম দেওবন্দের ফতোয়া পোর্টালে দেওয়া ব্যাখ্যা ও উত্তরগুলো দেশের আইন ও বিধির সাথে সামঞ্জস্যপূর্ণ নয়। কমিশন দাবি করেছে, এই ধরনের মন্তব্য শিশুদের অধিকার লঙ্ঘন করে এবং ইন্টারনেটে বিনামূল্যে অ্যাক্সেস তাদের জন্য ক্ষতিকর। এই জাতীয় বিষয়গুলো মুছে না ফেলা পর্যন্ত ওয়েবসাইটির অ্যাক্সেস নিষিদ্ধ করার জন্য তারা উত্তরপ্রদেশ সরকারের কাছে সুপারিশ করেছে।
আজ কা হিন্দুস্তান
আজ কা হিন্দুস্তান জয়ন্ত দেসাই পরিচালিত ১৯৪০ সালের একটি বলিউড চলচ্চিত্র এবং রোজ, পৃথ্বীরাজ কাপুর, ইশ্বরলাল, সিতারা দেবী এবং কৌতুক অভিনেত্রী চার্লি অভিনীত।  এটি প্রযোজনা করেছেন মুভিটোন । ছবিটি দুই ভাইয়ের গল্প - একজন জাতীয়তাবাদী (পৃথ্বীরাজ)।
৩৯১
৩৯১ গ্রেগরীয় বর্ষপঞ্জির একটি সাধারণ বছর।
দ্য হ্যান্ডস রেসিস্ট হিম
দ্য হ্যান্ডস রেসিস্ট হিম একটি পেইন্টিং যা চিত্রকর বিল স্টোনহ্যাম ১৯৭২ সালে তৈরি করেছিলেন। এটি একটি কাঁচের দরজার সামনে দাঁড়ানো একটি অল্প বয়স্ক ছেলে এবং একটি মহিলা পুতুলকে চিত্রিত করেছে, যার পিছনে অনেকগুলি হাত চাপা রয়েছে। স্টোনহ্যামের মতে, ছেলেটি পাঁচ বছর বয়সে তার নিজের একটি ছবির উপর ভিত্তি করে আঁকা।দরজার রাস্তাটি বাস্তব জগত ও কল্পনার জগত এবং অসম্ভাব্যতার জগতের মধ্যে বিভাজন রেখার একটি প্রতিনিধিত্ব করে, যেখানে পুতুলটি একটি গাইড যা বালকটিকে এটির মধ্য দিয়ে নিয়ে যাবে। শিরোনামের হাতগুলো অন্য জীবন বা সম্ভাবনাকে নির্দেশ করে। পেইন্টিংটি ২০০০ সালের ফেব্রুয়ারিতে একটি শহুরে কিংবদন্তি এবং একটি ভাইরাল ইন্টারনেট মিমের বিষয় হয়ে ওঠে যখন এটি ইবেতে বিক্রির জন্য পোস্ট করা হয় এবং তার বর্ণনায় বলা ছিল এটি একটি ভুতুড়ে ছবি।
ইতিহাস
চিত্রকর্মটি প্রথম ১৯৭০ এর দশকের গোড়ার দিকে ক্যালিফোর্নিয়ার বেভারলি হিলসের ফিনগার্টেন গ্যালারিতে প্রদর্শিত হয়েছিল। লস অ্যাঞ্জেলেস টাইমস -এর শিল্প সমালোচকের দ্বারা গ্যালারিতে একটি এক ব্যক্তির স্টোনহ্যাম শো, যাতে অংশটি অন্তর্ভুক্ত ছিল। শো চলাকালীন, চিত্রকর্মটি অভিনেতা জন মার্লে কিনেছিলেন, দ্য গডফাদার -এ জ্যাক ওল্টজের ভূমিকার জন্য উল্লেখযোগ্য। মার্লির মৃত্যুর কিছু সময় পরে, পেইন্টিংটি ক্যালিফোর্নিয়ার একজন বয়স্ক দম্পতির একটি পুরানো মদ তৈরির জায়গায় পাওয়া গিয়েছিল (যেমন তাদের আসল ইবে তালিকায় বলা হয়েছে)। পেইন্টিংটি নিলাম ওয়েবসাইট ইবেতে ২০০০ সালের ফেব্রুয়ারিতে উপস্থিত হয়েছিল। বিক্রেতার মতে, পূর্বোক্ত দম্পতি, পেইন্টিংটি কিছু অভিশাপ বহন করে। তাদের ইবে বর্ণনায় দাবি করা হয়েছে যে চিত্রটি অভিশপ্ত বা ভূতুড়ে ছিল। সেই দাবিগুলির মধ্যে অন্তর্ভুক্ত ছিল যে পেইন্টিংয়ের অক্ষরগুলি রাতের বেলা সরে গিয়েছিল এবং তারা কখনও কখনও পেইন্টিংটি ছেড়ে যে ঘরে এটি প্রদর্শিত হচ্ছে সেখানে প্রবেশ করবে। এছাড়াও তালিকার সাথে অন্তর্ভুক্ত করা হয়েছিল ফটোগ্রাফের একটি সিরিজ যা এমন একটি ঘটনার প্রমাণ বলে বলা হয়েছিল যেখানে মহিলা পুতুল চরিত্রটি পুরুষ চরিত্রটিকে তার হাতে থাকা একটি বন্দুক দিয়ে হুমকি দিয়েছিল, যার ফলে তিনি চিত্রকর্মটি ছেড়ে যাওয়ার চেষ্টা করেছিলেন। পেইন্টিং কেনা হলে বিক্রেতাকে সমস্ত দায় থেকে অব্যাহতি দেওয়ার জন্য তালিকার সাথে একটি দাবিত্যাগ অন্তর্ভুক্ত করা হয়েছিল।
তালিকার খবর ইন্টারনেট ব্যবহারকারীদের দ্বারা দ্রুত ছড়িয়ে পড়ে যারা তাদের বন্ধুদের কাছে লিঙ্কটি ফরোয়ার্ড করেছেন বা এটি সম্পর্কে তাদের নিজস্ব পৃষ্ঠা লিখেছেন। কিছু লোক দাবি করেছে যে কেবল পেইন্টিংয়ের ফটোগুলি দেখে তাদের অসুস্থ বোধ করেছে বা অপ্রীতিকর অভিজ্ঞতা হয়েছে। অবশেষে, নিলাম পৃষ্ঠাটি ৩০,০০০ বার দেখা হয়েছিল।
$১৯৯-এর একটি প্রাথমিক নিলামের পরে, পেইন্টিংটি শেষ পর্যন্ত ৩০টি বিড পেয়েছে এবং $১,০২৫.০০-এ বিক্রি হয়েছে। গ্র্যান্ড র‌্যাপিডস, মিশিগান -এর ক্রেতা, পারসেপশন গ্যালারি, অবশেষে বিল স্টোনহ্যামের সাথে যোগাযোগ করে এবং ইবেতে নিলামের অস্বাভাবিক গল্প এবং তাদের অধিগ্রহণের কথা জানায়। তিনি পেইন্টিংয়ের সমস্ত গল্প এবং চিত্রগুলির অদ্ভুত ব্যাখ্যা দ্বারা বেশ অবাক হওয়ার কথা জানিয়েছেন। শিল্পীর মতে, ইবে বিক্রেতারা যে বস্তুটিকে একটি বন্দুক বলে অনুমান করেছে তা আসলে একটি শুকনো সেল ব্যাটারি এবং তারের জট ছাড়া আর কিছুই নয়।
স্টোনহ্যাম স্মরণ করেন যে যে গ্যালারিতে চিত্রকর্মটি প্রথম প্রদর্শিত হয়েছিল তার মালিক এবং যে শিল্প সমালোচক এটি পর্যালোচনা করেছিলেন, তারা চিত্রটির সংস্পর্শে আসার এক বছরের মধ্যে মারা গিয়েছিলেন।
সিরিজে নতুন পেইন্টিং
একজন ব্যক্তি যিনি আসল পেইন্টিংয়ের গল্পটি দেখেছিলেন তিনি ২০০৪ সালে স্টোনহামের সাথে একটি সিক্যুয়াল কমিশন করার বিষয়ে যোগাযোগ করেছিলেন। স্টোনহ্যাম দোরগোড়ায় প্রতিরোধ গ্রহণ করে এবং আঁকে। সিক্যুয়েলে ৪০+ বছর পরে একই চরিত্রগুলিকে মূল চরিত্রের মতো একই শৈলীতে দেখানো হয়েছে। একটি দ্বিতীয় সিক্যুয়াল কমিশন, উদ্ঘাটনের প্রান্তিক, ২০১২ সালে সম্পন্ন হয়েছিল এবং স্টোনহ্যামের ওয়েবসাইটে দেখা যেতে পারে। বেশ কয়েক বছর পরে, একটি তৃতীয় কমিশনের অনুরোধ করা হয়েছিল, এবার একটি প্রিক্যুয়েলের জন্য। স্টোনহ্যাম হাতগুলো তাকে আবিস্কার করে তৈরি করেছেন, শিল্পীকে এমন একটি ছেলে হিসাবে চিত্রিত করেছেন যে মূল চিত্রটির দরজার পিছনে রয়েছে এবং অন্যান্য ভিজ্যুয়াল উপাদানগুলির মধ্যে একটি পেইন্ট ব্রাশ রয়েছে। ১৫ মার্চ, ২০১৭-এ, নেভাদার লাস ভেগাসের হন্টেড মিউজিয়াম ঘোষণা করেছে যে এটি প্রিক্যুয়েল পেইন্টিংটি অর্জন করেছে। তিনটি কমিশন করা পেইন্টিংই স্টোনহ্যামের ওয়েবসাইটের পৃষ্ঠা "দ্য হ্যান্ডস রেজিস্ট হিম" এ দেখা যায়।
২০২১ সালে, স্টোনহ্যাম তৈরি করেছিলেন যা তিনি বলেছেন সিরিজের চূড়ান্ত চিত্রকর্ম: "যা বিদ্যমান" মূল চিত্রকর্মের বিন্যাসটিকে আগের জীবন এবং গল্পের ক্ষতির সাথে ক্ষয়প্রাপ্ত এবং বিক্ষিপ্ত হিসাবে চিত্রিত করে।
জুলিয়ান বার্বার
জুলিয়ান বার্বার (জন্ম ১৯৩৭) একজন ব্রিটিশ পদার্থবিজ্ঞানী, কোয়ান্টাম মহাকর্ষ এবং বিজ্ঞানের ইতিহাসের গবেষক।
১৯৬৮ সালে কোলন বিশ্ববিদ্যালয়ে অ্যালবার্ট আইনস্টাইনের সাধারণ আপেক্ষিকতার ভিত্তির উপর গবেষণা করে পিএইচডি ডিগ্রি অর্জনের পর বার্বার একাডেমিক অবস্থান ছাড়াই একজন অনুবাদক হিসাবে খণ্ডকালীন কাজ করে নিজেকে এবং তাঁর পরিবারকে সহায়তা করেছেন। তিনি ইংল্যান্ডের বানবুরির কাছে বসবাস করেন।
নিরবধি পদার্থবিজ্ঞান
বার্বারের তত্ত্ব ব্লক ইউনিভার্স তত্ত্বের তুলনায় সংশয়বাদে আরও এগিয়ে যায়, কারণ এটি কেবল সময়ের করিডোরকেই অস্বীকার করে না সময়ের বাহ্যিক মাত্রার অস্তিত্বও অস্বীকার করে। পদার্থবিজ্ঞানের একে অপরের অন্তর্নিহিত সাদৃশ্য দ্বারা "এখন" বিন্যাস করে। সেই বিন্যাসকে আমরা প্রচলিতভাবে একটি সময় বিন্যাস বলে থাকি, তবে নির্দিষ্ট সময়ে সংঘটিত "এখন" থেকে আসে না, যেহেতু সেগুলি ঘটে না বা এটি তাদের বিদ্যমান অপরিবর্তনীয়ভাবে কোনও ব্লক ইউনিভার্স এর সময় চক্রের সাথে আসে না, তবে এটি বরং তাদের আসল বিষয়বস্তু থেকে নিষ্পন্ন হয়।
দার্শনিক জে. এম. ই ম্যাকটাগার্ট তাঁর ১৯০৮ সালের "দ্য আনরিয়েলিটি অব টাইম" এ একই সিদ্ধান্তে পৌঁছেছিলেন।
বার্বারের ধারণার সমালোচনা
তাত্ত্বিক পদার্থবিজ্ঞানী লি স্মোলিন বারংবার তার বইয়ে বার্বারের ধারণাকে উল্লেখ করেছেন। তবে স্মোলিন সাধারণত বার্বারের ধারণার জন্য অত্যন্ত সমালোচিত, যেহেতু স্মোলিন সময়ের বাস্তববাদী তত্ত্বের প্রবক্তা যেখানে সময় বাস্তব এবং বার্বারের ধারণা অনুসারে নিছক বিভ্রম নয়। স্মোলিন এই কারণে এটি করেছেন যে পদার্থবিজ্ঞানীরা সময়ের বাস্তবতাকে ভুলভাবে অস্বীকার করেছেন কারণ তারা তাদের গাণিতিক মডেলগুলিকে বিভ্রান্ত করেছেন — যা নিরবধি তবে বাস্তবের সাথে এর অস্তিত্ব নেই এমন বিমূর্ততাগুলিতে আঘাত করে। এর পরিবর্তে স্মোলিন অনুমান করেন যে পদার্থবিজ্ঞানের অনেক নিয়ম স্থায়ী হয় না, তবে তারা বস্তুত সময়ের সাথে সাথে বিকশিত হয়।
তাত্ত্বিক পদার্থবিজ্ঞানী শন ক্যারল বার্বার এবং এমন সকল পদার্থবিজ্ঞানীর সমালোচনা করেছেন যারা মহাবিশ্বের "নিরবধি দৃষ্টিভঙ্গি" মেনে চলেছেন।
আজ কি দুনিয়া
আজ কি দুনিয়া ১৯৪০ সালের বলিউড চলচ্চিত্র, যা জিপি পাওয়ার পরিচালিত।  আশা লতা, ত্রিলোক কাপুর, জীবন, এস নাজির, এবং ভাতসালা কুমতেকার অভিনীত। এই ছবিটির প্রিমিয়ার হয়েছিল ১৯৪০ সালের ১ জানুয়ারি বোম্বাইতে।
অনিতা কুপ্পুসামি
অনিতা কুপ্পুসামি হলেন একজন ভারতীয় (তামিল) সঙ্গীতশিল্পী। তিনি মূলত একজন তামিল লোক সঙ্গীত এবং কর্ণাটিক সংগীতশিল্পী। তিনি একই সাথে একজন টিভি হোস্ট।তিনি নাতুপুরা পট্টুর দ্বারা বিখ্যাত হয়েছেন, যা তামিল লোকসঙ্গীত বা লোকসংস্কৃতির একটি বিশেষ শাখা। অল্প বয়স থেকেই তিনি গায়ক হতে আগ্রহী ছিলেন।গান গাওয়া ছাড়াও তিনি বেশ কয়েকটি টিভি রিয়েলিটি শোতে বিচারক হিসাবে কাজ করেছেন। তিনি রান্নার উপরে কয়েকটি বই লিখেছেন এবং টিভিতে বিভিন্ন রান্নার অনুষ্ঠানে উপস্থিত হয়েছেন।
জীবনী
এখানেই পুষ্পবনাম কুপ্পুসামির সাথে তাঁর পরিচয় হয়। তাদের মধ্যে খুব ভাল সম্পর্ক গড়ে ওঠে। তাঁরা বিভিন্ন প্রতিযোগিতা এবং কনসার্টে একসাথে গান গাইতেন। একসময় তাঁদের সম্পর্ক এতই গভীর হয় যে তাঁরা বিবাহ বন্ধনে আবদ্ধ হন। তিনি তাঁর স্বামী পুষ্পবনামের কাছ থেকে তিনি একটি তামিল লোকশিল্প "নাতুপুরা পট্টু" শিখেছিলেন।
ব্যক্তিগত জীবন
তাঁর স্বামী হলেন পুষ্পবনাম কুপ্পুসামি। তিনিও একজন গায়ক। এই দম্পতির দুজন কন্যা সন্তান রয়েছে।একজন হলেন পল্লবী আগরওয়াল, যিনি একজন চিকিৎসক এবং অন্যজন হলেন মেহা। অনিতা কুপ্পুসামি ২০১৩ সালের সেপ্টেম্বরে সর্বভারতীয় আন্না দ্রাবিড় মুনেত্র কড়গম বা এআইডিএমকে রাজনৈতিক দলে যোগ দেন।
ক্যারিয়ার
তিনি তাঁর গানের মাধ্যমে এইডস, যৌতুক, ধূমপান, মদ্যপান ইত্যাদির কুফল; নারী-শিশু হত্যা, শিশুশ্রমের বিরুদ্ধে সচেতনতা; এবং নারী শিক্ষা এবং শিশুদের বুকের দুধ খাওয়ানোর গুরুত্বের বিষয়ে সচেতনতা সহ সার্বিক সামাজিক সচেতনতা বৃদ্ধির জন্য কাজ করেছেন।
প্রথমদিকে তাঁর লক্ষ্য ছিল মূলধারার নেপথ্য সঙ্গীতশিল্পী (প্লে-ব্যাক গায়ক) হয়ে ওঠা। তবে কনসার্টের জন্য তার ঘন ঘন ভ্রমণের কারণে তিনি নেপথ্য সঙ্গীতে (প্লে-ব্যাক গানে) মনোনিবেশ করতে পারেননি।
অবদান
বিভিন্ন কনসার্ট ছাড়া তিনি মূলত লোকসঙ্গীত এবং নেপথ্য সঙ্গীত (প্লেব্যাক গান) গেয়েছেন।
পুরাতন মসজিদ, কুমানোভো
থাম্ব|সাম্প্রতিক পুনর্নির্মাণের পরে মসজিদ নিদর্শন এসকি মসজিদ (Татар Синан Бег Џамија; Xhamia Sinan Tatar Pasha; Eski Camii; "পুরাতন মসজিদ") ১৫৩২ সালে নির্মিত হয়। ১৭৫১ এবং ২০০৮ সালে পুনঃনির্মিত হয়। উত্তর ম্যাসেডোনিয়ার কুমানোভো শহরে অবস্থিত। যা তখন উত্তর ম্যাসেডোনিয়া উসমানীয় সাম্রাজ্যের অংশ ছিল। সাম্প্রতিক বছরগুলিতে মসজিদের ভিতরে এবং বাইরে পুনর্নির্মাণের কাজ করা হয়েছে।
৩৯২
৩৯২ গ্রেগরীয় বর্ষপঞ্জির একটি অধিবর্ষ।
আঁখ কি শরম
আঁখ কি শরম হল বলিউডের একটি চলচ্চিত্র। এটি ১৯৪৩ সালে মুক্তি পেয়েছিল।
কুয়েতের শিক্ষাব্যবস্থা
ইউনেস্কোর ২০১৭ সালের তথ্য অনুসারে, ২৫-৬৪ বছর বয়সী কুয়েতিদের জন্য সাক্ষরতার হার ছিল ৯৬.৩%, যেখানে মেনা অঞ্চলে তা ছিল ৮০%। ২০১৭ সালে ১৫-২৪ বছর বয়সী কুয়েতিদের ৯৯.৯% লোক সাক্ষর ছিল, যেখানে ২০১৬ সালে মেনা অঞ্চলের গড় ছিল ৮৯.৬%। অধিকন্তু, ২০১৫ সালের বিশ্বব্যাংকের পরিসংখ্যান অনুসারে, ১৫ বছর বা তার বেশি বয়সী কুয়েতিদের মধ্যে মহিলারা তাদের পুরুষ সমবয়সীদের থেকে এগিয়ে গেছে এবং শিক্ষাগত অর্জনের এই পরিমাপে পুরুষদের ছাড়িয়ে গেছে, যা দাঁড়িয়েছে যথাক্রমে ৯৯.৪% ও ৯৬.৪%।
কুয়েতের শিক্ষাব্যবস্থার বিশ্বব্যাপী অনেক অর্জন রয়েছে। ২০০৬ সালের শেষভাগে মোট সরকারি ব্যয়ের ১৩ শতাংশ শিক্ষায় বরাদ্দ করা হয়েছিল, যা অনেক ওইসিডি দেশের সাথে তুলনীয়। ১৫ শতাংশ বরাদ্দ নিয়ে জিডিপির শতকরা হার হিসেবে কুয়েতের শিক্ষায় বরাদ্দের হার বর্তমানে ওইসিডি দেশের গড়ের উপরে রয়েছে।
আরব বিশ্বের মধ্যে কুয়েতের সাক্ষরতার হার সবচেয়ে বেশি। ২০০৫ সালে কুয়েতের সাক্ষরতার হার ছিল ৯৪ শতাংশ। শিক্ষা মন্ত্রণালয়ও বিভিন্ন কর্মসূচির মাধ্যমে নারীদের শিক্ষিত কর্মশক্তিতে অন্তর্ভুক্ত করার প্রচেষ্টা চালিয়ে যাচ্ছে। উদাহরণস্বরূপ, ১৯৮৯ সালে মহিলাদের জন্য দিবাকালীন সাক্ষরতা ক্লিনিক প্রতিষ্ঠার উদ্যোগ নেওয়া হয়। কুয়েত সরকার মার্কিন যুক্তরাষ্ট্র ও যুক্তরাজ্যের বিশ্ববিদ্যালয়সমূহ এবং অন্যান্য বিদেশি শিক্ষা প্রতিষ্ঠানে সুযোগ পাওয়া শিক্ষার্থীদের জন্য বৃত্তি প্রদান করে।
বিদ্যালয়
সাধারণ শিক্ষা ব্যবস্থা চারটি স্তর নিয়ে গঠিত: কিন্ডারগার্টেন বা নার্সারি (২ বছর স্থায়ী), প্রাথমিক (৫ বছর স্থায়ী), মধ্যবর্তী (৪ বছর স্থায়ী), এবং মাধ্যমিক (৩ বছর স্থায়ী)। প্রাথমিক ও মধ্যবর্তী স্তরে স্কুলে পড়া ৬-১৪ বছর বয়সী সকল ছাত্রের জন্য বাধ্যতামূলক। উচ্চ শিক্ষাসহ রাষ্ট্রীয় শিক্ষার সকল স্তর বিনামূল্যে। শিক্ষা খাতের উন্নয়নে দুটি প্রধান মন্ত্রণালয় জড়িত: শিক্ষা মন্ত্রণালয় এবং উচ্চ শিক্ষা মন্ত্রণালয়।
কুয়েতে কিন্ডারগার্টেন থেকে মাধ্যমিক পর্যন্ত সব স্তরে প্রায় ১,১৪৫টি স্কুল রয়েছে (২০০৬ সালের পরিসংখ্যান)। এর মধ্যে ৬৬৪টি সরকারি এবং ৪৮১টি বেসরকারি বিদ্যালয়।
নার্সারি ও প্রাথমিক শিক্ষা
কুয়েতে সাধারণত ছয় বছর বয়স থেকে বিদ্যালয়ে পড়াশোনা শুরু হয়। প্রাক-স্কুল বা নার্সারি শিক্ষাও চার থেকে ছয় বছর বয়সী শিশুদের জন্য উপলব্ধ। নতুন ব্যবস্থায় প্রাথমিক শিক্ষা শুরু হবে ৫ বছর বয়সে।
মাধ্যমিক ও উচ্চ মাধ্যমিক শিক্ষা
শিক্ষার্থীদের মধ্যবর্তী স্তরে ৯ম শ্রেণি ৪ বছর কাটাতে হবে, তারপর তারা মাধ্যমিক স্তরে চলে যাবে। মাধ্যমিক শিক্ষা ৩ বছরের জন্য, এর পরে শিক্ষার্থীরা কারিগরি বা বৃত্তিমূলক যোগ্যতার জন্য অধ্যয়নের জন্য বিশ্ববিদ্যালয়ে প্রবেশ করে বা একটি কারিগরি কলেজে ভর্তি হওয়ার মাধ্যমে উচ্চ শিক্ষা গ্রহণ করতে পারে। মাধ্যমিক শিক্ষাব্যবস্থা এখন বর্তমান একাডেমিক ও ক্রেডিট সিস্টেম থেকে একক পদ্ধতিতে মান নির্ধারিত হচ্ছে। ২০০৬/০৭ শিক্ষাবর্ষে এই নতুন মান অনুযায়ী আবেদন শুরু হয়।
সরকারি প্রতিষ্ঠান
কুয়েতে চারটি সরকারি উচ্চ শিক্ষা প্রতিষ্ঠান রয়েছ।
আন্তর্জাতিক কৃষি উন্নয়ন তহবিল
আন্তর্জাতিক কৃষি উন্নয়ন তহবিল (International Fund for Agricultural Development; সংক্ষেপে IFAD) জাতিসংঘের একটি বিশেষায়িত সংস্থা, বিশ্বব্যাপী বিশেষত উন্নয়নশীল বিশ্বে কৃষি উন্নয়নের মাধ্যমে খাদ্য উৎপাদন বৃদ্ধি ও পুষ্টি বিকাশের লক্ষ্যে সম্পদ সংগ্রহের উদ্দেশ্য গঠিত।
চট্টগ্রামের শিক্ষা প্রতিষ্ঠানের তালিকা
বাংলাদেশের চট্টগ্রাম শহরের শিক্ষা প্রতিষ্ঠানসমূহের তালিকা নিচে উল্লেখ করা হল। তালিকায় প্রাথমিক, মাধ্যমিক, উচ্চমাধ্যমিক বা সমমান থেকে সর্বোচ্চ পর্যায় পর্যন্ত শিক্ষা প্রতিষ্ঠানসমূহ তালিকাভুক্ত হয়েছে।
আন্তর্জাতিক কৃষি উন্নয়ন তহবিল
১৯৭৭ সালের ১৫ ডিসেম্বর ইতালির রোমে সংস্থাটি গঠিত হয়। সংস্থাটির সদরদপ্তর ইতালির রোম শহরে অবস্থিত। সংস্থাটির বর্তমান সদস্য সংখ্যা ১৭৭টি। বর্তমান প্রেসিডেন্ট স্পেনের নাগরিক আলভারো ল্যারিও। ১ অক্টোবর, ২০২২ সালে ৪ বছরের জন্য তিনি দায়িত্ব গ্রহণ করেন ।